Buy online Maroon Handloom Banarasi Brush Dyed Pure Georgette Flower Design Suit
Product Code: LWPS4B1KM2022109 Goeie nuus vir baba Lee en sy ouers | Maroela Media
Klein Lee Jansen van Vuuren van Vereeniging, wat op 2 Januarie gebore is en reeds talle terugslae in sy kort lewe beleef het, is Sondag uit die hospitaal ontslaan en sy ouers en ouma Judith kon hom vir die eerste keer vashou.
Judith Jansen van Vuuren, Lee se ouma, het Sondag aan Maroela Media gesê hulle het gedink hulle gaan Lee net by die hospitaal besoek en die goeie nuus is hulle toe meegedeel dat hy ontslaan word.
Hy moet Maandag ŉ breinskandering ondergaan waarna die gesin hom na ŉ privaat dokter sal neem vir verdere toetse, spesifiek vir sy bors en asemhaling.
Maroela Media het vroeër berig Lee se ouers, Nikita en Shaun, het kort voor Nuwejaar gehoor hul baba se hart klop te vinnig. Die dokter het Nikita aangeraai om hom op 2 Januarie weer te sien. Lee is daardie selfde middag nog met ŉ keisersnee in die Vereeniging/Kopanong-hospitaal gebore.
Hy was 10 dae lank in die intensiewesorgeenheid, gekoppel aan 7 drups en ŉ hart- en suurstofmasjien. Hulle het ook deurgaans sy bloeddruk en breinaktiwiteit dopgehou. Hy is daarna na die hoësorgeenheid oorgeplaas toe dokters ŉ virus ontdek wat sy hele liggaam besmet het. Dokters het Vrydag bloedtoetse gedoen om te bepaal of die virus opgeklaar het.
Die gesin was vol verwagting dat Lee Maandag ontslaan sou word, sodra hulle die uitslag van die bloedtoetse kon hoor en of Lee sonder die suurstofmasjien kon klaarkom.
Talle persone volg baba Lee se vordering op ŉ toegewyde Facebook-blad, Pray for Baby Lee. Die gesin het vroeër skenkings versoek om Lee moontlik na ŉ privaat hospitaal te kon oorplaas.
Wonderwerke het nie net in Bybelse tye gebeur.
Chris Bosch · 3 weke gelede
Hi jong man Lee,sterk wees ou maar God is by jou. Hy ken en weet van jou lank al. God is en by ons elke millie’s second. God is in beheer en ek bid vir jou.
Amen 🙏 dankie Jesus !
Dankie, grote God.
So bly om goeie nuus te kry ons glo God gaan hom en sy familie hierdeur dra.
Ek stem saam. Prys die Here
Amen, God is Groot en Goed, Sy Hand van Genesing is met julle
Jesus hou die klein Engel kind stuif in U arms, genees hom en gee aan hom net die mooiste en beste in die lewe, so bly dat als beter gaan… God is Good all the Time…
Die ou dingetjie het ‘n virus opgedoen en sepsis in sy armpie gekry nadat ‘n IV “in die weefsel” gegaan het.
WATTER SOORT “VERPLEEGKUNDIGES” WERK DEESDAE IN DIE STAATSHOSPITALE? Of moet ek eerder nie dáái vraag vra nie? In mý tyd, as verpleegstudent in die 1990’s, sou daar besliste GEVOLGE gewees het vir die verpleegpersoneel, as ‘n pasiënt sepsis of ‘n virus/bakteriële infeksie opgedoen het, tydens hul verblyf in die hospitaal.